cyanic-selkie/wikianc huggingface dataset:
Τάις Λίμπρεχτς
Προπονητική καριέρα
Την τετραετία 1980-84 διατέλεσε προπονητής στις ολλανδικές Αϊντχόφεν (1980-83) και Φέγενορντ (1983-84). Το 1984 αποφάσισε να αφήσει την Ολλανδία και να ταξιδέψει στην Ελλάδα, προκειμένου να συνεχίσει την προπονητική του καριέρα. Η πρώτη ελληνική ομάδα στην οποία διατέλεσε προπονητής ήταν ο Άρης Θεσσαλονίκης. Μέχρι και το 1995, ο Λίμπρεχτς εργάστηκε ως προπονητής σε αρκετές ελληνικές ομάδες, με εξαίρεση ένα διετές πέρασμά του από τον πάγκο της Εθνικής Ολλανδίας (1988-90).
Τη σεζόν 1998-99, ο Λίμπρεχτς ήταν ο ομοσπονδιακός προπονητής της εθνικής ομάδας ποδοσφαίρου της Νιγηρίας. Το 2001 ταξίδεψε στην Αυστρία για λογαριασμό της Γκράτσερ στην οποία παρέμεινε για ένα χρόνο ενώ έμελλε να είναι και η τελευταία ομάδα της πολυετούς προπονητικής καριέρας του Λίμπρεχτς.
Πηγές
Κατηγορία:Ολλανδοί ποδοσφαιριστές Κατηγορία:Ολλανδοί προπονητές ποδοσφαίρου Κατηγορία:Προπονητές ποδοσφαίρου Άρη Θεσσαλονίκης Κατηγορία:Προπονητές ποδοσφαίρου Ολυμπιακού Πειραιώς Κατηγορία:Προπονητές ποδοσφαίρου ΠΑΟΚ‎ Κατηγορία:Προπονητές ποδοσφαίρου Γ.Σ. Ηρακλή Θεσσαλονίκης Κατηγορία:Ποδοσφαιριστές αδιευκρίνιστης θέσης Κατηγορία:Προπονητές ποδοσφαίρου Γκράτσερ ΑΚ Κατηγορία:Προπονητές Σούπερ Λιγκ Ελλάδας Κατηγορία:Ποδοσφαιριστές ΣΜΦ Εξέλσιορ Κατηγορία:Ποδοσφαιριστές Φέγενορντ Κατηγορία:Προπονητές ποδοσφαίρου ΣΜΦ Εξέλσιορ Κατηγορία:Προπονητές ποδοσφαίρου ΠΣΦ Αϊντχόφεν Κατηγορία:Προπονητές ποδοσφαίρου Φέγενορντ Κατηγορία:Προπονητές ποδοσφαίρου Εθνικής Ολλανδίας Κατηγορία:Προπονητές ποδοσφαίρου Εθνικής Νιγηρίας
Έρμων Ιεροσολύμων
Ο Έρμων (- περ. 314) διετέλεσε Πατριάρχης Ιεροσολύμων.
Βιογραφικά στοιχεία
Διετέλεσε Πατριάρχης από το έτος 283 ή το 300, διαδεχόμενος τον Ζάμβδα. Λέγεται ότι έστειλε στην Ουκρανία τους ιεραπόστολους Εφρέμιο, Βασίλειο, Ευγένιο, Αγαθόδωρο, Καπίτωνα και Ελπίδιο, οι οποίοι βρήκαν μαρτυρικό θάνατο. Απεβίωσε περί το 314, ίσως το 312 ή το 313.
Ερμων Κατηγορία:Βυζαντινοί του 4ου αιώνα Κατηγορία:Επίσκοποι του 3ου αιώνα
554
Η τρέχουσα σελίδα αφορά το έτος 554 κατά το Γρηγοριανό ημερολόγιο
Θάνατοι
Κατηγορία:Έτη
Βορειοδυτική περιφέρεια Ρουμανίας
Η Βορειοδυτική περιφέρεια (nord-vest) είναι μία από τις οκτώ, κατά γεωγραφική θέση, περιφέρειες της Ρουμανίας, εξ ου και η ονομασία της, που δημιουργήθηκαν το 1998. Καταλαμβάνει το βορειοδυτικό τμήμα της χώρας και πρωτεύουσά της είναι η Κλουζ-Ναπόκα.
Επαρχίες
Η βορειοδυτική περιφέρεια αποτελείται από έξι επαρχίες. Αυτές είναι:
Εξωτερικοί σύνδεσμοι
Κατηγορία:Περιφέρειες της Ρουμανίας
Πρωθυπουργός της Μαδαγασκάρης
Ο Πρωθυπουργός της Μαδαγασκάρης είναι αρχηγός της κυβέρνησης και ο διορισμός του πρέπει να εγκρίνεται από τον Πρόεδρο σύμφωνα με το Σύνταγμα. Από το 1959 ως το 1972 το αξίωμα καταργήθηκε.
Δείτε ακόμα
Πρωθυπουργοι
Ρενάτα Νότνι
thumbnail thumbnail thumbnail
Η Ρενάτα Μαρτίνες Νότνι (ισπανικά: Renata Martínez Notni, 2 Ιανουαρίου 1995) είναι Μεξικανή ηθοποιός και μοντέλο.
Πρώιμα Χρόνια
Γεννήθηκε στην πόλη Κουερναβάκα της πολιτείας Μορέλος του Μεξικό και είναι κόρη των Αλφρέδο Μαρτίνεζ Γκερέρο και Λιλιάνα Νότνι. Έχει επίσης έναν αδελφό, τον Έκτο. Ως παιδί παρακολούθησε μαθήματα υποκριτικής στο CEA Infantil, παιδική θεατρική σχολή της δραματικής σχολής Centro de Educación Artística, που διευθύνεται από την Televisa στην Πόλη του Μεξικού. Έκανε το ντεμπούτο της το 2006 στη τηλενουβέλα Código Postal, όταν ήταν 10 χρονών.
Το 2014 μετακόμισε για σύντομο χρονικό διάστημα στη Νέα Υόρκη και παρακολούθησε μαθήματα στο Stella Adler Acting Studio. Έκτος από την μητρική της γλώσσα τα Ισπανικά, μιλάει και Αγγλικά.
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανοί μοντέλα
KidsCo
To KidsCo ήταν διεθνούς εμβέλειας παιδικό τηλεοπτικό κανάλι που ιδρύθηκε από το στούντιο κινουμένων σχεδίων Nelvana (θυγατρική της καναδικής εταιρείας μέσων μαζικής ενημέρωσης Corus Entertainment), την Αμερικάνικη και πάλαι ποτέ Γαλλική εταιρεία παραγωγής κινουμένων σχεδίων DiC Entertainment και τον Ευρωπαϊκό όμιλο μέσων μαζικής ενημέρωσης Sparrowhawk τον Απρίλιο του 2007.
Στα τέλη του ίδιου έτους, η τρίτη εκ των ιδρυτών του καναλιού εξαγοράστηκε από τον Αμερικάνικο πολυεθνικό μιντιακό συγκρότημα της NBCUniversal (τμήμα της κρατικής εταιρείας τηλεπικοινωνιών Comcast) δίνοντας έτσι στην εταιρεία το μερίδιό της στο εμπορικό σήμα του νεοϊδρυθέντος σταθμού ενώ τον Ιούνιο του 2008, η δεύτερη εκ των ιδρυτών εξαγοράστηκε από την Καναδική εταιρεία παραγωγής Cookie Jar Group αποκτώντας ένα επιπλέον μερίδιο.
Τον Μάιο του 2012 οι μετοχές που κατείχε η Cookie Jar στο κανάλι πουλήθηκαν στην NBCUniversal και στην Corus Entertainment. Από τότε διέθεταν το 51% και το 43,8% του μετοχικού κεφαλαίου ενώ το υπόλοιπο 5,2% ανήκε σε φυσικά πρόσωπα.
Το KidsCo ξεκίνησε τη μετάδοσή του, την 1η Ιανουαρίου 2008 στις Φιλιππίνες μέσω της συνδρομητικής πλατφόρμας Sky Cable (θυγατρική του μιντιακού συγκροτήματος των ABS-CBN και ST Telemedia) και δύο μήνες μετά (20 Μαρτίου) στην Αραβία μέσω της Orbit Showtime, ενώ το κανάλι ξεκίνησε να εκπέμπει στην Πορτογαλία από τις πλατφόρμες της Optimus Clix (νυν NOS) από το πρώτο τρίμηνο του 2009 και της θυγατρικής της Vodafone από τις 25 Ιουλίου 2010.
Τέλος στις 15 Νοεμβρίου 2009 πρωτοεξέπεμψε στην Αυστραλία από την πλατφόρμα της Foxtel η οποία αποτελεί κοινοπραξία της News Corp Australia θυγατρική της News Corp και της εταιρείας τηλεπικοινωνιών Telstra ενώ ξεκίνησε να μεταδίδεται στη Νότια Αφρική μέσω της TopTV (νυν StarSat) από την 1η Μαΐου 2010 και της DStv (πολυκαναλική υπηρεσία της MultiChoice στην Αφρική, ιδιοκτησία της πολυεθνικής μιντιακής εταιρείας Naspers) από τις 12 Ιουλίου του ίδιου έτους.
Το ελληνικό KidsCo
Το KidsCo στην Ελλάδα μεταδιδόταν από το Conn-X TV, μετέπειτα OTE TV από το Νοέμβριο του 2009 και την OnTV (ιδιοκτησία της πτωχευμένης On Telecoms) από το Νοέμβριο του επόμενου έτους. Το πρόγραμμά του περιελάμβανε μεταγλωττισμένα στα Ελληνικά κινούμενα σχέδια και παιδικές ταινίες. Επίσης μεταδιδόταν και στην Κύπρο μέσω της Cyta. Το KidsCo διέκοψε οριστικά τη λειτουργία του, αρχικά την 1η Ιανουαρίου 2014 στην Τουρκία, ένα μήνα μετά (13 Φεβρουαρίου) στη Νοτιοανατολική Ασία και την Αυστραλία και στα μέσα της ίδιας χρονιάς στις υπόλοιπες χώρες.
Παραπομπές
Κατηγορία:Παιδικοί τηλεοπτικοί σταθμοί Κατηγορία:Δορυφορικοί τηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2007 Κατηγορία:Τηλεοπτικά κανάλια και σταθμοί οι οποίοι έκλεισαν το 2014
Στιβ Χάρις
Ο Στιβ Χάρις (αγγ. Stephen Percy Steve Harris, 12 Μαρτίου 1956) είναι Άγγλος μουσικός, γνωστός ως μπασίστας, ηγετικό στέλεχος, κύριος συνθέτης και μόνιμο μέλος του χέβι μέταλ συγκροτήματος Iron Maiden μαζί με τον Ντέιβ Μάρεϊ που παίζει μαζί τους από το 1976. Επιπλέον, παίζει πλήκτρα και τραγουδάει δεύτερα φωνητικά.
Πρώιμα χρόνια
Ο Στιβ Χάρις γεννήθηκε το 1956 στο Λέιστοουν της Αγγλίας και μεγάλωσε στο ανατολικό Λονδίνο μαζί με τις τρεις αδελφές του. Έδειξε ενδιαφέρον για το ποδόσφαιρο από την παιδική του ηλικία και έγινε αθλητής των ακαδημιών της αγαπημένης του ομάδας, Γουέστ Χαμ Γιουνάιτεντ στα 14 του χρόνια. Μετά από μία σεζόν σταμάτησε το ποδόσφαιρο και έδειξε ενδιαφέρον για τη μουσική.
Μετά την ακρόαση κάποιων ροκ δίσκων ενός φίλου του, αποφάσισε να παίξει μπάσο. Το 1971, αγόρασε ένα Fender Precision model για σαράντα λίρες και έμαθε να παίζει μόνος του, με κύριες επιρροές του τους Wishbone Ash, UFO και Genesis.
Σχημάτισε το πρώτο του συγκρότημα με την ονομασία Influence μαζί με μερικούς φίλους του, αλλάζοντας το όνομα τους σε Gypsy's Kiss, ενώ μετά τη διάλυση τους ο Χάρις εντάχθηκε στους Smiler, τον Φεβρουάριο του 1974.
Iron Maiden
Τον Δεκέμβριο του 1975, ο Χάρις αποφάσισε να σχηματίσει το δικό του συγκρότημα με την ονομασία Iron Maiden, παίρνοντας το όνομα της μηχανής βασανιστηρίων του Μεσαίωνα και διατηρώντας την καθημερινή του εργασία μέχρι το συγκρότημα να υπογράψει το πρώτο του επαγγελματικό συμβόλαιο. Γνώρισε τον Ντέιβ Μάρεϊ μέσω του Ντένις Γουίλκοκ και ξεκίνησαν να παίζουν σε παμπ του Λονδίνου, σταθεροποιώντας τη σύνθεση τους με την προσθήκη του τραγουδιστή Πολ Ντι Άνο, το 1978. Στις 30 Δεκεμβρίου 1979, ηχογράφησαν το ντέμο The Soundhouse Tapes με το συγκρότημα να ανεβαίνει σε δημοτικότητα στο underground κύκλωμα.
Από το πρώτο τους άλμπουμ το 1980 μέχρι σήμερα έχουν κυκλοφορήσει 15 στούντιο δίσκους και αρκετές ζωντανές ηχογραφήσεις και συλλογές, εκ των οποίων τέσσερις ανέβηκαν στην κορυφή των τσαρτ της πατρίδας τους και πάνω από δέκα έχουν βραβευθεί σαν χρυσοί ή πλατινένιοι. Ο Χάρις είναι ο ηγέτης του συγκροτήματος και βασικός συνθέτης και στιχουργός τους.
Άλλες κυκλοφορίες
Το 1991, συνεργάστηκε με τον τενίστα Τζον ΜακΈνρο, τον τραγουδιστή των The Who, Ρότζερ Ντάλτρι και τον Πατ Κας για το ΕΡ The Full Metal Rackets, το οποίο περιείχε τη διασκευή του Rock and Roll των Led Zeppelin. Επίσης, το 2002 έκανε την παραγωγή στο άλμπουμ Blown των Deeds και το 2008 συμμετείχε σε τέσσερα τραγούδια του δίσκου Calm Before the Storm της κόρης του, Λώρεν Χάρις.
Στις 24 Σεπτεμβρίου του 2012, κυκλοφόρησε το πρώτο του προσωπικό άλμπουμ με τίτλο British Lion σε συνεργασία με τον τραγουδιστή Ρίτσαρντ Τέιλορ και τον κιθαρίστα Γκράχαμ Λέσλι. Ο δίσκος παρουσιάζει ένα σύνολο χαρντ ροκ τραγουδιών, τα οποία έγραψε ο Χάρις σε διάστημα αρκετών χρόνων ανάμεσα σε περιοδείες με τους Iron Maiden. Οι πωλήσεις του θεωρήθηκαν ικανοποιητικές αφού ανέβηκε στο βρετανικό Top-40, ενώ μπήκε και στις λίστες του Billboard στις Ηνωμένες Πολιτείες.
Προσωπική ζωή
Ο Στιβ Χάρις παντρεύτηκε την πρώτη του σύζυγο, Λορέιν, το 1977. Πήραν διαζύγιο το 1993, με την ψυχολογία του Χάρις να αντικατοπτρίζεται στις συνθέσεις του άλμπουμ The X Factor του 1995. Μαζί της έκανε τέσσερα παιδιά, τη Λώρεν, που κάνει και προσωπική καριέρα σαν τραγουδίστρια, την Κέρι, την Φέι και τον Τζορτζ Χάρις.
Η δεύτερη του σύζυγος λέγεται Έμμα και έχουν κάνει δύο παιδιά, τον Στάνλεϊ και την Μέισι.
Από την ηλικία των εννέα ετών, ο Χάρις είναι φανατικός οπαδός της Γουέστ Χαμ Γιουνάιτεντ, με το ποδόσφαιρο να είναι ένα από τα βασικά του χόμπι.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Άγγλοι μουσικοί Κατηγορία:Μπασίστες Κατηγορία:Μέλη των Iron Maiden
Ζοζέ Μανουέλ Μπαρόζο
Ο Ζοζέ Μανουέλ Μπαρόζο (José Manuel Durão Barroso, Λισαβόνα, 23 Μαρτίου 1956) είναι Πορτογάλος πολιτικός και 11ος πρόεδρος της Ευρωπαϊκής Επιτροπής. Διατέλεσε επίσης πρωθυπουργός της Πορτογαλίας από τις 6 Απριλίου 2002 ως τις 29 Ιουνίου 2004, όταν παραιτήθηκε για να αναλάβει την προεδρία της Επιτροπής. Ανέλαβε επίσημα την προεδρία της Επιτροπής στις 22 Νοεμβρίου 2004. Η θητεία του ανανεώθηκε το 2009 με την επανεκλογή του από τους ευρωβουλευτές στις 16 Σεπτεμβρίου 2009.
Μαοϊκός στα νεανικά του χρόνια, έγινε πρωθυπουργός ως ηγέτης του κεντροδεξιού Σοσιαλδημοκρατικού Κόμματος στο οποία συνεχίζει να ανήκει.
Έχει σπουδάσει νομικά και πολιτικές επιστήμες.
Τον Ιούλιου του 2016 διορίστηκε από την Goldman Sachs μη εκτελεστικός πρόεδρος των διεθνών δραστηριοτήτων της.
Εξωτερικοί σύνδεσμοι
Κατηγορία:Ευρωπαίοι επίτροποι Κατηγορία:Πρωθυπουργοί της Πορτογαλίας
Σάμουελ Χάνεμαν
Ο Κρίστιαν Φρίντριχ Σάμουελ Χάνεμαν (Christian Friedrich Samuel Hahnemann, (10 Απριλίου 1755 – 2 Ιουλίου 1843) ήταν Γερμανός ιατρός, γνωστός ως ιδρυτής της ψευδοεπιστήμης της ομοιοπαθητικής.
Βιογραφία
Σπούδασε ιατρική στη Λειψία και στη Βιέννη και ξεκίνησε να ασκεί το επάγγελμα του γιατρού το 1781, σε διάφορες πόλεις της Γερμανίας. Τρία χρόνια αργότερα εγκαταστάθηκε στη Δρέσδη και το 1789 στη Λειψία. Τον επόμενο χρόνο ανέλαβε τη μετάφραση της πραγματείας του William Cullen για τη φαρμακολογία (Materia Medica) και ανακάλυψε πως τα συμπτώματα της χρήσης κινίνης από έναν υγιή οργανισμό είναι παρόμοια με εκείνα που θεράπευε η κινίνη σε ασθενείς. Ο Χάνεμαν είχε ήδη διατυπώσει την άποψη πως συχνά οι πρακτικές της καθιερωμένης ιατρικής της εποχής του δεν είχαν αποτελέσματα ή ακόμα οδηγούσαν σε επιδείνωση της υγείας των ασθενών και για αυτό το λόγο στράφηκε στη θεμελίωση μίας νέας θεωρίας. Για τη διερεύνηση της ανακάλυψής του, πειραματίστηκε χορηγώντας φαρμακευτικές ουσίες στον εαυτό του και καταγράφοντας τα αποτελέσματα. Οι έρευνές του οδήγησαν τελικά στη θεμελιώδη αρχή της ομοιοπαθητικής, σύμφωνα με την οποία «τα όμοια θεραπεύουν τα όμοια» (λατ. similia similibus curantur), προτείνοντας πως οι ασθένειες θεραπεύονται με τη χορήγηση φαρμάκων που όταν χορηγούνται σε υγιείς οργανισμούς προκαλούν τα ίδια συμπτώματα με αυτά των ασθενειών.
thumb|Μνημείο προς τιμή του Χάνεμαν στη Λειψία Γνωστοποίησε για πρώτη φορά την «αρχή των ομοίων» σε δημοσίευση του 1796. Τα επόμενα χρόνια, ο Χάνεμαν εξέλιξε τη θεωρία του εισάγοντας την ιδέα πως χρησιμοποιώντας τις φαρμακευτικές ουσίες σε πολύ μικρές έως απειροελάχιστες δόσεις, ήταν δυνατό να ενισχυθεί η δραστικότητά τους μέσα από μια διαδικασία «δυναμοποίησής» τους, κατά την οποία οι ουσίες σταδιακά αραιώνονταν, ενώ το διάλυμα αναταρασσόταν μετά από κάθε αραίωση. Στράφηκε στη μείωση των δόσεων και κατ' επέκταση της τοξικότητάς τους προκειμένου να αποφευχθούν ανεπιθύμητες επενέργειές τους. Αρχικά πίστευε πως σε μικρές δόσεις η δράση των ουσιών εξασθενούσε λιγότερο από το αναμενόμενο, ισχυριζόμενος πως οι ασθενείς οργανισμοί χαρακτηρίζονταν από μία ανώμαλη ευαισθησία στα φάρμακα, ώστε να χρειάζονται μικρότερες δόσεις. Η θεωρία της δυναμοποίησης προτάθηκε περίπου το 1825 και καθώς φαίνεται υπήρξε άρηκτα συνδεδεμένη με το διαδεδομένο δόγμα του βιταλισμού (ή της «ζωτικής δύναμης»), της πεποίθησης δηλαδή πως οι λειτουργίες ενός ζωντανού οργανισμού καθορίζονται από μία μη φυσική εσωτερική δύναμη.
Το σημαντικότερο σύγγραμμα του Χάνεμαν, με τίτλο Organon der rationellen Heilkunst εκδόθηκε το 1810 περιέχοντας μία εκτεταμένη παρουσίαση του νέου θεραπευτικού συστήματος που πρότεινε και το οποίο ονόμασε ομοιοπαθητική. Ήδη από την εποχή της έκδοσης του Οργάνου, ο Χάνεμαν ασπαζόταν την πεποίθηση πως οι ασθένειες οφείλονταν σε «διαταραχές της άυλης δύναμης (η ζωτική αρχή) που προσδίδει ζωή στο ανθρώπινο σώμα» και πως για την ομοιοπαθητική, η θεραπεία είναι αποτέλεσμα της αντίδρασης της ζωτικής δύναμης στο κατάλληλα επιλεγμένο φάρμακο. Ισχυρίστηκε πως η «δυναμοποίηση» μπορούσε να απελευθερώσει ένας είδος ενέργειας, που ο ίδιος θεωρούσε άυλη και πνευματική. Αναφέρεται στή «μαγική» ιαματική δύναμη των φαρμάκων πού παρασκευάστηκαν (δυναμοποιήθηκαν), σύμφωνα μέ τήν ομοιοπαθητική θεωρία» και στην «εσωτερική πνευματοειδή δύναμη» των ομοιοπαθητικών φαρμάκων καί στόν «εκπνευματισμό της ύλης». Για να διαπιστωθούν οι θεραπευτικές ιδιότητες των φαρμακευτικών ουσιών, ο Χάνεμαν υπέδειξε την «επαλήθευση» τους σε υγιή άτομα και κατέγραψε λεπτομερώς τα συμπτώματά τους σε έναν κατάλογο ομοιοπαθητικής φαρμακολογίας (Materia Medica).
Συνέχισε να ασκεί την ιατρική και να ερευνά πάνω στην ομοιοπαθητική μέχρι το τέλος της ζωής του. Πέθανε το 1843 στο Παρίσι.
Ο Χάνεμαν ήταν δεϊστής, δηλ. πίστευε στην ύπαρξη κάποιας υπέρτερης ανώτερης δημιουργικής δύναμης. Ήταν επίσης φλογερός υποστηρικτής (και μαθητής) του Εμάνουελ Σβέντενμποργκ (1688-1772), ο οποίος ήταν πνευματιστής δεχόμενος αποκαλύψεις και διδάσκαλος του τρόπου επικοινωνίας με τα πνεύματα. Υπήρξε μέλος της Στοάς των ελευθεροτεκτόνων. Στο εξώφυλλο του Οργάνου υπάρχει το μασωνικό σύνθημα "Aude Sapere" ("Τόλμησε να γίνεις σοφός"). Ο Χάνεμαν παρεδεχόταν την ύπαρξη του «Ζωϊκού Μαγνητισμού» (Μεσμερισμού). Ο ίδιος αναφερόμενος στον «Ζωϊκό Μαγνητισμό», γράφει: «Αυτὴ η θεραπευτικὴ δύναμη, που αγνοήθηκε και συκοφαντήθηκε για έναν ολόκληρο αιώνα, συχνά κατά τρόπο ανόητο, είναι ένα θαυμαστό, ανεκτίμητο δώρο του Θεού στόν άνθρωπο... Διά μέσου αυτού... με επαφή ή ακόμα και χωρὶς αυτήν, η ζωτική δύναμη του υγιούς... προικισμένου μεσμεριστή εισρέει δυναμικὰ σε έναν άλλο άνθρωπο». Σε επιστολή του (15-04-1827) σε κάποιο πιστό φίλο του, Stapf, αναφερόμενος στον Θεό τον χαρακτηρίζει «Ανώτατο Όν ή Ανώτατη Ύπαρξη», ενώ γράφοντας στον ίδιο σε άλλη περίσταση (1826) εκφράζει θαυμασμό προς τον Κομφούκιο καί την θεϊκή του σοφία που είναι απαλλαγμένη από θαύματα καί προκαταλήψεις. Αναφερόμενος στον Ιησού τον αποκαλεί «αρχισυναισθηματία» ("archenthusiast"), που δεν οδηγεί την διαφώτιση στην ευθεία οδό της σοφίας.
Εξωτερικοί σύνδεσμοι
Κατηγορία:Γερμανοί ιατροί
Υπουργικό Συμβούλιο (Ελλάδα)
To Υπουργικό Συμβούλιο της Ελληνικής Δημοκρατίας, αποτελεί συλλογικό όργανο του κράτους, το οποίο συγκροτείται από τους υπουργούς και τους αναπληρωτές υπουργούς και του οποίου προΐσταται ο Πρωθυπουργός. Στο Υπουργικό Συμβούλιο μπορεί να παρίστανται και οι Υφυπουργοί (διευρυμένο υπουργικό συμβούλιο), χωρίς όμως να έχουν δικαίωμα ψήφου.
Θεσμός
Ο Θεσμός του Υπουργικού Συμβουλίου έχει αγγλική καταγωγή που προήλθε περί τα τέλη του 16ου αιώνα, ως «Διαρκές» ή «Ιδιαίτερον Συμβούλιον» (Privy Council) που το συγκροτούσαν ευγενείς ή διακεκριμένα πρόσωπα έμπιστα του Στέμματος, το οποίο ήταν διάφορο από το Συμβούλιο Στέμματος.
Ο θεσμός του Υπουργικού Συμβουλίου δεν αποτελεί κυρίαρχο στοιχείο επί παντός κυβερνητικού συστήματος (πολιτεύματος) και ούτε απαντάται σε όλα τα κράτη που εφαρμόζουν κοινοβουλευτικό σύστημα.
Στην Ελλάδα ο θεσμός αυτός καθιερώθηκε αμέσως μετά τον ερχομό του Βασιλέως Όθωνα, το 1833, δια του Β.Δ. 3/10 Απριλίου 1833 «Περί σχηματισμού των Γραμματειών» (σημερινών υπουργείων) όπου στο άρθρο 5 ορίζονταν «η ολομέλεια των Γραμματέων της Επικρατείας σχηματίζει το Υπουργικόν Συμβούλιον». Από συνταγματική όμως άποψη το Υπουργικό Συμβούλιο θεσπίστηκε ρητά από το Σύνταγμα του 1927 άρθρο 87 και επόμενα. Η σύγχρονη συγκρότησή του προβλέπεται από το άρθρο 81 του Συντάγματος (1975). Τα μέλη, η σύνθεση και η λειτουργία του Υπουργικού Συμβουλίου ορίζονται κάθε φορά διά νόμου, ενώ με διάταγμα που προωθείται από τον εκάστοτε Πρόεδρο της Κυβέρνησης διορίζονται ένας ή περισσότεροι, εκ των υπουργών, Αντιπρόεδροι του Υπουργικού Συμβουλίου και σε έκτακτη περίπτωση προσωρινός αντιπρόεδρος - αναπληρωτής.
Το άρθρο 81 του Ελληνικού Συντάγματος του 1975 είναι το αντίστοιχο άρθρο 76 του Συντάγματος του 1952.
Γενικοί Γραμματείς της Κυβέρνησης
Από το 2004, σύμφωνα με το Προεδρικό Διάταγμα 32/2004 (ΦΕΚ 28/τ. Α΄/6-2-2004) μετονομάσθηκαν σε «Γενικοί Γραμματείς της Κυβέρνησης».
Βασίλης Δημητρίου (εικονογράφος)
Ο Βασίλης Δημητρίου (Κυψέλη, Αθήνα, 1935 – 6 Σεπτεμβρίου 2020 ) ήταν Έλληνας εικονογράφος και επιγραφοποιός. Συνέδεσε το όνομά του με τον ελληνικό κινηματογράφο, καθώς επί δεκαετίες σχεδίαζε ο ίδιος, χρησιμοποιώντας παραδοσιακά μέσα, τις μεγάλου μεγέθους χειροποίητες αφίσες με εικόνες των πρωταγωνιστών, οι οποίες αναρτώνταν στις κεντρικές εισόδους των σινεμά.
Παραπομπές
Κατηγορία:Έλληνες εικονογράφοι
Οίαξ Ναυπλίου (καλαθοσφαίριση γυναικών)
Ο Αθλητικός Όμιλος Ναυπλίου «Οίαξ» είναι ελληνικό αθλητικό σωματείο που δραστηριοποιείται στο Ναύπλιο, πόλη της Αργολίδας. Επίσημο έτος ίδρυσής του είναι το 1971. Αντλεί το όνομά του από το μυθικό Οίακα, γιου του Ναύπλιου, επώνυμου ήρωα της ευρύτερης περιοχής.
Το τμήμα γυναικείας καλαθοσφαίρισης είναι σήμερα αδρανές, ομοίως και η αντίστοιχη ακαδημία νεαρών αθλητριών. Διέθετε νομική μορφή ερασιτεχνικού σωματείου. Έδρα όλων των τμημάτων καλαθοσφαίρισης του Οίακα αποτελεί το Κλειστό Γυμναστήριο του Δημοτικού Αθλητικού Κέντρου Ναυπλίου, χωρητικότητας 500 καθήμενων θεατών.
Ιστορική αναδρομή
Ο Οίακας εντάχθηκε μετά την ίδρυσή του στο Πρωτάθλημα της Ένωσης Σωματείων Καλαθοσφαίρισης Αργολίδας - Κορινθίας. Αναδείχθηκε Πρωταθλητής τις περιόδους 1989-90, 1995-96, 1996-97 και 1997-98.
Την αγωνιστική περίοδο 1998-99 η ομάδα έλαβε μέρος στο Πρωτάθλημα της Β' Εθνικής Κατηγορίας (διοργάνωση τρίτου επιπέδου που σήμερα έχει καταργηθεί). Σχημάτισε με εννέα ακόμη συλλόγους τον Όμιλο Νότου, ολοκληρώνοντας τις αγωνιστικές της υποχρεώσεις στην 7η θέση της βαθμολογικής κατάταξης. Το αποτέλεσμα αυτό ήταν επαρκές για να διατηρήσει την ομάδα στην ίδια Κατηγορία και την περίοδο 1999-00. Και πάλι αγωνίστηκε στα πλαίσια του Ομίλου Νότου με μικρότερη, όμως, επιτυχία. Συγκέντρωσε 3 νίκες, 14 ήττες κι ένα μηδενισμό με συνέπεια να καταταγεί στη 10η και τελευταία θέση και ως εκ τούτου να υποβιβαστεί στο Τοπικό Πρωτάθλημα.
Την πρώτη από τις δύο αυτές χρονιές, το σωματείο του Ναυπλίου έλαβε επίσης μέρος στο Κύπελλο Ελλάδος, σημειώνοντας αξιόλογη πορεία. Στα πλαίσια της Α' Φάσης νίκησε εντός έδρας την ομάδα του Ηρακλείου με σκορ 52-50. Στη Β' Φάση πήρε τρία νικηφόρα αποτελέσματα: εντός έδρας απέναντι στο Παγκράτι με σκορ 55-29, εκτός έδρας απέναντι στο Παλαιό Φάληρο με σκορ 38-40 και εντός έδρας απέναντι στον Πανσερραϊκό με σκορ 69-66. Τελικά αποκλείστηκε στη «Φάση των 16» γνωρίζοντας την εντός έδρας ήττα από τις Εσπερίδες Καλλιθέας με σκορ 33-65.
Το καλοκαίρι του 2018 αποφασίστηκε η επιστροφή του τμήματος στην αγωνιστική δράση μετά από περισσότερες από δύο δεκαετίες αδράνειας.
Εξωτερικοί σύνδεσμοι
Καλαθοσφαιριση Γυναικες Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α.Κ. Κατηγορία:Ιδρύσεις ομάδων καλαθοσφαίρισης σε άγνωστο έτος
Μακάριος Α΄ Ιεροσολύμων
Ο Μακάριος Α' διετέλεσε Πατριάρχης Ιεροσολύμων.
Βιογραφικά στοιχεία
Διετέλεσε Πατριάρχης από το έτος 313 ή 314, διαδεχόμενος τον Έρμωνα. Ανέθεσε την αρχαιολογική ανασκαφή του Γολγοθά, όπου και ανακαλύφτηκαν ο τάφος του Ιησού και ο Τίμιος Σταυρός. Έκτισε τον Ναό του Πανάγιου Τάφου (Αναστάσεως), στα Ιεροσόλυμα.
Barking Dogs Never Bite
Το Barking Dogs Never Bite (κορεατικά: 플란다스의 개, RR: Peullandaseu-ui Gae, MR: P'ŭllandasŭ-ŭi) είναι μία νοτιοκορεατική ανεξάρτητη σκοτεινή-κωμική ταινία του 2000, σε σκηνοθσία Πονγκ Τσουν-χο. Πρόκειται δε για το σκηνοθετικό ντεμπούτο του. Το σενάριο γράφτηκε από τον ίδιο τον σκηνοθέτη σε συνεργασία με τους Σον Τζι-χο και Ντέρεκ Σον Τε-γουνκ. Ο αυθεντικός κορεατικός τίτλος βασίστηκε σε ένα δημοφιλές ευρωπαϊκό παραμύθι στην Ασία, το A Dog of Flanders, της Ouida.
Στην ταινία πρωταγωνιστεί ο Λι Σονγκ-τζε ως ένας καθηγητής ανθρωπιστικών σπουδών που ενοχλείται αφόρητα από το γάβισμα σκύλων στο διαμέρισμα του και ο οποίος καταλήγει να κλέβει ένα σκυλί, να το κακομεταχοιρίζεται και τέλος να το σκοτώνει. Μία νεαρή γυναίκα από την άλλη, ρόλος που υποδείεται η Μπε Ντούνα, όπου δουλεύει στην περιοχή που βρίσκεται το συγκρότημα που κατοικεί ο καθηγητής, αποφασίζει να ερευνήσει τις μυστηριώδεις εξαφανίσεις σκύλων. Η ηθοποιός, δήλωσε το 2019, ότι η σκηνή στην οποία την κυνηγά σε όλο το συγκρότημα ο άστεγος άνδρας, είναι η πιο αξιομνημόνευτη της καριέρας της.
Πλοκή
Ο Ko Yun-ju, ένας άνεργος ακαδημαϊκός, ζει σε ένα μεγάλο συγκρότημα διαμερισμάτων με την έγκυο σύζυγό του Eun-sil. Ο Yun-ju αγωνίζεται να γίνει καθηγητής πανεπιστημίου και παλεύει επίσης και με την τεταμένη σχέση του με τη σύζυγό του. Ένα πρωί αποφασίζει να ψάξει από που ακούγονται τα δυνατά γαβγίσματα, που τον κάνουν τρελό, και βρίσκει έναν σκύλο χωρίς επίβλεψη, τη Shih Tzu. Κατόπιν, προσπαθεί να ρίξει το σκυλί από την ταράτσα της πολυκατοικίας του, αλλά σταματά όταν μια ηλικιωμένη γυναίκα έρχεται να στεγνώσει εκεί τα ραπανάκια της. Έτσι, παίρνει το σκυλί στο υπόγειο αντ 'αυτού και, αφού δεν μπορεί να το κρεμάσει, το κλειδώνει μέσα σε ένα ντουλάπι.
Η Park Hyun-nam, μία τεμπέλα υπάλληλος ενός λογιστικού γραφείου, που ανήκει στο συγκρότημα διαμερισμάτων, θέλει να βγει στην τηλεόραση και να γίνει διάσημη όπως και η φίλη της η Soon Jang-mi, η οποία ανταμείφθηκε για τον ηρωισμό της, να αποτρέψει μία ληστεία στην τράπεζα όπου εργάζεται. Ένα μικρό κορίτσι έρχεται στη Hyun-nam με φυλλάδια που θέλει να σφραγίζει για να βρει τον χαμένο σκύλο της, τη Shih Tzu. Ο Yun-ju από την άλλη συνεχίζει να ακούει γαβγίσματα, και βλέπει τη γριά από τη στέγη με το μίνι πίντσερ της, ήτοι την πραγματική πηγή της ενόχλησης. Κατόπιν διαβάζει το φυλλάδιο για το σκυλί που χάθηκε και ότι δεν μπορεί γαβγίσει λόγω μιας επέμβασης στον φάρυγγα. Συνειδητοποιώντας το λάθος του, πηγαίνει στο υπόγειο το βράδυ για να απελευθερώσει το σκυλί από το ντουλάπι, αλλά κρύβεται όταν μπαίνει ο επιστάτης στον χώρο. Ο Yun-ju τότε παρακολουθεί με τρόμο καθώς ο θυρωρός βγάζει τη νεκρή Shih Tzu, να τη μαγειρεύει και να την τρώει.
Την επόμενη μέρα, ο Yun-ju ακολουθεί κρυφά τη γριά και κλέβει το σκύλο της. Η Hyun-nam βλέπει τυχαία με κιάλια τον Yun-ju να πετάει το σκυλί από την ταράτσα (χωρίς να τον αναγωρίσει). Βλέποντας την ευκαιρία να πετύχει το όνειρό της και να αποκτήσει φήμη, η Hyun-nam κυνηγά τον Yun-ju, αλλά χτύπησε σε μία πόρτα όπως τον κυνήγαγε και εκείνος της ξέφυγε. Η ηλικιωμένη γυναίκα έρχεται αυτή τώρα στη Hyun-nam με φυλλάδια για να βρει τον σκύλο της. Όταν η Hyun-nam βλέπει το σκυλί, αναγνώρισε ότι επρόκειτο για αυτό που δολοφονήθηκε και την πάει να της δείξει το νεκρό σώμα του σκυλιού, τότε εκείνη λιποθυμά από το σοκ και την πάνε στο νοσοκομείο. Η Hyun-nam παίρνει τότε τον επιστάτη να θάψει το το σκυλί, αλλά μόλις φεύγει αυτή,  αυτό το μεταφέρει στο υπόγειο για να φτιάξει στιφάδο. Εκεί, ένας άστεγος άντρας που ζει στο υπόγειο δελεάζεται από τη μυρωδιά και το δοκιμάζει. Ο επιστάτης επιστρέφει για να ανακαλύψει το στιφάδο του, που είχε φαγωθεί.
Καθώς ο Yun-ju παλεύει να βρει τα χρήματα για να εξαγοράσει την ακαδημαϊκή του θέση, η Eun-sil, η οποία έχει χάσει τη δουλειά της, επιστρέφει στο σπίτι με ένα πούντλ. Η Eun-sil δείχνει περισσότερη αγάπη για τον σκύλο, τον οποίο ονομάζει "μωρό", παρά για τον σύζυγό της, και αντιμετωπίζει τον Yun-ju σαν υπηρέτη. Ένα πρωινό που ο Yun-ju πάει βόλτα το σκυλί, μετά από υπόδειξη της γυναίκες του, τη χάνει. Όταν η Eun-sil τον επιπλήττει για την απώλεια του σκύλου, ο Yun-ju ξεσπάσει και την κατηγορεί για σπατάληση χρημάτων με την αγορά του σκύλου. Η Eun-sil τότε του λέει με δάκρυα ότι αγόρασε τον σκύλο με ένα μικρό μέρος της αποζημείωσης της από τη δουλειά, και σχεδίαζε να δώσει τα υπόλοιπα στον Yun-ju ώστε να μπορέσει να γίνει καθηγητής. Σοκαρισμένος, ο Yun-ju ψάχνει απενγωσμένα να βρει τον σκύλο και φτιάχνει φυλλάδια και τα πάει στη Hyun-nam να του τα τυπώσει, η οποία προσφέρει να τον βοηθήσει κιόλας. Εκείνος άρχισε να απογοητεύεται αφού ούτε καν ο επιστάτης είχε τον σκύλο του.
Η Hyun-nam παρακολουθεί μια τηλεοπτική εκπομπή που αφορούσε τα χαμένα σκυλιά, αλλά δεν βλέπει τον εαυτό της, αν και είχε δώσει συνέντευξη, χάνοντας ευκαιρία να γίνει έστω για λίγο διάσημη. Αργότερα εκείνο το βράδυ, η Hyun-nam βρίσκει μεθυσμένο τον Yun-ju στο πεζοδρόμιο. Ο Yun-ju, γεμάτος ενοχές, της αποκαλύπτει ότι αυτός σκότωσε το σκυλί της γριάς.
Λίγο καιρό αργότερα, ο Yun-ju κατάφερε να γίνει καθηγητής ενώ και ο γάμος του βελτιώθηκε. Η Hyun-nam εκπληρώνει ένα όνειρο της και πάει σε πεζοπορεία με τη φίλη της, Jang-mi.
Υποδοχή
Η ταινία απέσπασε καλές κριτικές στο Rotten Tomatoes, έχοντας 87% σε 15 κριτικές, με ένα μέσο όρο 8.1/10. Στο έτερο σχετικό ιστότοπο, Metacritic, η ταινία έχει μία βαθμολογία που ανέρχεται στα 66 στα 100, βασισμένη σε 8 κριτικές, αποσπώντας γενικά ευνοϊκές κριτικές.
Εξωτερικοί σύνδεσμοι
Κατηγορία:Ταινίες του 2000 Κατηγορία:Ταινίες με κορεατική γλώσσα Κατηγορία:Μαύρη κωμωδία (ταινίες) Κατηγορία:Νοτιοκορεατικές ταινίες Κατηγορία:Σκηνοθετικό ντεμπούτο σε ταινίες Κατηγορία:Ταινίες σε σκηνοθεσία Πονγκ Τσουν-χο Κατηγορία:Ταινίες σε σενάριο Πονγκ Τσουν-χο
Κρεμαστή Ρόδου
Η Κρεμαστή είναι κωμόπολη της Ρόδου και ένας από τους μεγαλύτερους οικισμούς του νησιού. Βρίσκεται 12 χιλιόμετρα νοτιοδυτικά από την πρωτεύουσα, στη βορειοδυτική ακτή του νησιού. Ανήκει διοικητικά στον πρώην καποδιστριακό Δήμο Πεταλούδων, ενώ με τη διοικητική μεταρρύθμιση του Καλλικράτη (2010-2011) αποτελεί μαζί με τον οικισμό Αερολιμένα την δημοτική κοινότητα Κρεμαστής και υπάγεται στην δημοτική ενότητα Πεταλούδων του δήμου Ρόδου.
Πρόκειται για ένα σύγχρονο τουριστικό οικισμό που έχει αναπτυχθεί κατά μήκος κυρίως του κεντρικού δρόμου που οδηγεί από τη Ρόδο στις παραλίες και τα θέρετρα της δυτικής ακτής. Ο πληθυσμός της βάσει της απογραφής του 2011 ανέρχεται στους 5.363 μόνιμους κατοίκους, των οποίων η κύρια ασχολία είναι ο τουρισμός καθώς και η γεωργία.
Σημαντικά αξιοθέατα αποτελούν το ιπποτικό φρούριο του Μεγάλου Μαγίστρου Καρέτι, με οικισμό που ιδρύθηκε από τους ιππότες στα μέσα του 15ου αιώνα, καθώς και η βιβλιοθήκη στην πλατεία της Κρεμαστής.
Ιστορικά στοιχεία
Στην περίοδο της τουρκοκρατίας, μετά από αυτή των ιπποτών, η Κρεμαστή ακολούθησε τη μοίρα των υπόλοιπων τουρκοκρατούμενων περιοχών ζώντας με φτώχεια, εξαθλίωση και καταπάτηση των βασικών ανθρώπινων δικαιωμάτων.
Κατά την περίοδο της ιταλοκρατίας η Κρεμαστή αντιστάθηκε. Στις αρχές του 1913 οργανώθηκαν συλλαλητήρια με το αίτημα της ένωσης με τον εθνικό κορμό. Τα συλλαλητήρια αυτά είχαν ως αποτέλεσμα να συλληφθούν ο δήμαρχος Κ. Κεφαλάκης και ο διευθυντής του δημοτικού σχολείου Α. Βρόντης και να εξοριστούν στην Αθήνα.
Μετά από σειρά διαδηλώσεων ακολούθησαν τα παλλαϊκά συλλαλητήρια του 1919 (γνωστά ως το αιματηρό Πάσχα του 1919), με δύο νεκρούς στο γειτονικό Παραδείσι. Η αναγγελία των θανάτων αυτών στο εκκλησίασμα του ναού Κοιμήσεως της Θεοτόκου στην Κρεμαστή οδήγησε το εκκλησίασμα σε ζητωκραυγές και συνθήματα υπέρ της ένωσης με την υπόλοιπη Ελλάδα.
Την ιταλική κατοχή ακολουθεί η γερμανική. Τέλος η Κρεμαστή υποδέχεται πανηγυρικά την ενσωμάτωση με τον εθνικό κορμό στις 7 Μαρτίου του 1948.
Ναός Κοιμήσεως της Θεοτόκου Κρεμαστής
Στο κέντρο της Κρεμαστής υπάρχει ο ναός Κοιμήσεως της Θεοτόκου, στον οποίο φυλάσσεται η θαυματουργή εικόνα της Παναγίας. Είναι ένας από τους γνωστούς χώρους λατρείας των Ροδίων, όπου συρρέουν κάθε 15 Αυγούστου και μέχρι τις 23 Αυγούστου πιστοί από τα Δωδεκάνησα και την υπόλοιπη Ελλάδα για το πανηγύρι. Στη θέση του ναού υπήρχε άλλος ναός μικρότερος, αλλά εξίσου γνωστός, ο οποίος οικοδομήθηκε το 1839, ήταν ρυθμού βασιλικής και αφιερωμένος στην κοίμηση της Θεοτόκου, την οποία ονομάζουν οι προσκυνητές «Παναγία Καθολική».
Ο σημερινός ναός είναι ένα μείγμα διαφόρων ρυθμών, με ένα τρούλο, ο οποίος υψώνεται 23 μέτρα πάνω από το δάπεδο του ναού και 10 μέτρα πάνω από την οροφή του ναού. Σε απόσταση 40 μέτρων βρίσκεται το κωδωνοστάσιο, ένας λευκός πύργος που υψώνεται στα 20 μέτρα και με εμβαδό βάσης 16 μέτρων.
Η βιβλιοθήκη της Κρεμαστής
μικρογραφία|Βιβλιοθήκη Κρεμαστής Η βιβλιοθήκη της Κρεμαστής διαθέτει πλούσια συλλογή βιβλίων, σπάνιων εκδόσεων και μέρος βιβλίων της βιβλιοθήκης του μητροπολίτη Ρόδου Αποστόλου Τρύφωνος (1913-1946), με τα οποία μορφώνονταν οι γενεές των Κρεμαστενών. Τη δαπάνη ανέγερσής της, δωρικού ρυθμού στη μέση του χωριού, ανέλαβε ο σύλλογος των αποδήμων Κρεμαστενών Αμερικής "Η ελπίς", που ιδρύθηκε το 1920. Το οικόπεδο ήταν δωρεά της εκκλησίας.
Το έργο ξεκίνησε το 1926 και ολοκληρώθηκε τον Δεκέμβριο του 1927, όπως πληροφορεί η επιγραφή πάνω από την είσοδο του κτηρίου. Η δαπάνη του ανήλθε στο ποσό των 110.000 λιρών κατά τον μητροπολίτη Απόστολο Τρύφωνος.
Χαρακτηρίστηκε ιστορικό διατηρητέο μνημείο που χρειάζεται ειδική κρατική προστασία.
Το μεσαιωνικό κάστρο
Ο μεγάλος μάγιστρος Φαμπρίτσιο ντελ Καρέτο φέρεται να επισκεύασε το κάστρο της Κρεμαστής στη δεκαετία του 1510–1520, αφού αυτό υπήρχε ήδη κατά το 14ο αι. και αξιοποιήθηκε από τους εκάστοτε μεγάλους μαγίστρους ως τόπος θερινής κατοικίας. Κατά τη διάρκεια της ιπποτοκρατίας, αλλά και αργότερα κατά την τουρκοκρατία, το κάστρο υπήρξε καταφύγιο για τους Κρεμαστενούς και τις οικογένειές τους, όπως αναφέρεται σε διάταγμα του 1479.
Το κάστρο έχει έκταση 400 μ2, έχει ορθογώνιο σχήμα και περίμετρο τειχών 80μ.
Σήμερα διατηρούνται δύο θολωτά δωμάτια στην πύλη του φρουρίου, διακρίνονται τα εξωτερικά τείχη του και η μονή του Αγίου Νικολάου, η οποία χτίστηκε αργότερα.
Πανελλήνια έκθεση χειροτεχνίας Κρεμαστής
Η Πανελλήνια Έκθεση Χειροτεχνίας Κρεμαστής άρχισε τη λειτουργία της το 1965 με πρωτοβουλία του Δωδεκανήσιου υπουργού Βιομηχανίας Ιωάννη Ζίγδη και του κοινοτάρχη Γεώργιου Τοδουλάκη. Μέσω της έκθεσης δίνεται η δυνατότητα προβολής, επι τόπου πώλησης αλλά και δυναμικής προώθησης των προϊόντων σε εμπορικούς αντιπροσώπους - επιχειρηματίες χονδρικού και λιανικού εμπορίου.
Σκοπός της έκθεσης ήταν να συμβάλει στην ανάπτυξη της ελληνικής χειροτεχνίας και να ενισχύσει τους Έλληνες χειροτέχνες. Την ευθύνη της διοργάνωσης είχαν η κοινότητα Κρεμαστής και κατά καιρούς και ο ΕΟΜΜΕΧ, ο Οργανισμός Εμπορίου και η Νομαρχία Δωδεκανήσου.
Δεκτοί στην Έκθεση γίνονταν Έλληνες χειροτέχνες με ποσοστό χειρωνακτικής εργασίας από 30% έως 100%, ώστε να αποκλείονται τα καθαρά βιομηχανικά προϊόντα.
Κατά καιρούς έγιναν προσπάθειες αναβάθμισής της στοχεύοντας στη διεθνοποίησή της. Σαν ιδέα υφίσταται και θα γίνονται προσπάθειες μέχρι που οι συνθήκες το επιτρέψουν. Στην πορεία της λειτουργίας της εμπλουτίστηκε και με το βιοτεχνικό είδος. Ο σκοπός παραμένει ο ίδιος συμβάλλοντας στην τόνωση της εγχώριας οικονομίας δίχως να προσδοκώνται οικονομικά οφέλη για τον δήμο Ρόδου ή τη δημοτική κοινότητα Κρεμαστής.
Από το 2011 η οργανωτική επιτροπή της έκθεσης, θέλοντας να συμβάλει στην ανάπτυξη του πρωτογενούς τομέα, να βοηθήσει τους Έλληνες παραγωγούς, αλλά και να επαναφέρει τα στοιχεία της αρχικής λειτουργίας της Πανελλήνιας Έκθεσης Κρεμαστής, αποφάσισε να την εμπλουτίσει με προϊόντα της αγροτικής οικονομίας. Γι’ αυτό μετονομάστηκε σε «Πανελλήνια Έκθεση Χειροτεχνίας και Αγροτικής Οικονομίας Κρεμαστής».
Η Πανελλήνια Έκθεση Χειροτεχνίας και Αγροτικής Οικονομίας Κρεμαστής εκτυλίσσεται κάθε χρονιά τον μήνα Αύγουστο.
Αθλητισμός
Στην Κρεμαστή έχει έδρα μία απο τις μεγαλύτερες και πιο ιστορικές ομάδες του νησιού, ο Φοίβος Κρεμαστής.
Πηγές
Κατηγορία:Κωμοπόλεις της Ρόδου
Θέμης Χολέβας
Ο Θεμιστοκλής (Θέμης) Χολέβας (12 Ιουλίου 1926 – 29 Δεκεμβρίου 2007) ήταν Έλληνας καλαθοσφαιριστής και αθλητής του στίβου.
Καριέρα αθλητή
Αγωνιζόταν στη θέση του σέντερ με ύψος 1,88. Αγωνίστηκε στην ομάδα καλαθοσφαίρισης του Πανελληνίου από το 1945 έως το 1958. Ήταν ο συνδετικός κρίκος της παλαιάς γενιάς και αυτής που ανέδειξε την «Χρυσή Πεντάδα» της οποίας και ήταν μέλος και αρχηγός της. Κατέκτησε 3 πρωταθλήματα Ελλάδας (1953, 1955, 1957). Το 1953 ο Πανελλήνιος κατέκτησε το πρωτάθλημα χωρίς ήττα, ενώ το 1955 με 84 πόντους μέσο όρο ανά αγώνα που ήταν ρεκόρ για την εποχή εκείνη.
Καριέρα προπονητή
Τη σεζόν 1965-66 που η ΑΕΚ αναδείχθηκε πρωταθλήτρια Ελλάδας για 4η συνεχόμενη χρονιά, διετέλεσε προπονητής της όπως και ο Μίσσας Πανταζόπουλος. Ήταν προπονητής της Εθνικής Ελλάδος στους Μεσογειακούς Αγώνες το 1971 και στους Βαλκανικούς Αγώνες το 1982. Υπήρξε πρόεδρος και ιδρυτικό μέλος του Συνδέσμου Ελλήνων Προπονητών Καλαθοσφαιρησης (ΣΕΠΚ). Έχει διατελέσει προπονητής στον ΟΣΦΠ, ΑΕΚ, Μαρούσι, Ηλυσιακό, Πανελλήνιο ΓΣ, Ολυμπιάδα '73 κ.α.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Πανελληνίου Κατηγορία:Σέντερ Κατηγορία:Καλαθοσφαιριστές στους Μεσογειακούς Αγώνες 1951 Κατηγορία:Καλαθοσφαιριστές στους Μεσογειακούς Αγώνες 1955 Κατηγορία:Καλαθοσφαιριστές στους Θερινούς Ολυμπιακούς Αγώνες 1952
Γκαετάν Μπονγκ
Βιογραφία
Προερχόμενος από τα τμήματα υποδομής της Μετς, ο Μπονγκ δυσκολεύτηκε, σε πρώτη φάση, να βρει χρόνο παιχνιδιού στην πρώτη ομάδα του συλλόγου από την Μοζέλ.
Στις 28 Ιουλίου 2009, η Βαλανσιέν και η Μετς ήρθαν σε συμφωνία για την μεταγραφή του Γαλλο-Καμερουνέζου στην ομάδα του γαλλικού βορρά, με τον παίκτη να βάζει την υπογραφή του σε συμβόλαιο τετραετούς διάρκειας. Το ύψος της συγκεκριμένης μεταγραφής ανήλθε στα €700.000.
Παρά το γεγονός ότι μετρούσε ορισμένο αριθμό συμμετοχών με την Εθνική Γαλλίας U-21, δήλωσε ότι επιθυμούσε να αγωνιστεί με τα Lions Indomptables του Καμερούν. Στις 21 Μαΐου 2010, κλήθηκε για πρώτη φορά από τον Πολ Λε Γκεν. Αγωνίστηκε στην πρώτη του διεθνή αναμέτρηση την 1η Ιουνίου 2010 απέναντι στην Πορτογαλία, ενώ ήταν μέλος και της αποστολής που συμμετείχε στο Παγκόσμιο Κύπελλο του 2010.
Αποχώρησε από την Βαλανσιέν στις 20 Αυγούστου 2013 με προορισμό τον Ολυμπιακό.
Στι 30 Ιανουαρίου 2015 ανακοινώθηκε επίσημα η λήξη συνεργασίας του με τον Ολυμπιακό.
Τον Ιούνιο του 2015, εντάχτηκε στην Μπράιτον υπογράφοντας αρχικό συμβόλαιο για δύο χρόνια.
Αλγοριθμική Θεωρία Αριθμών
Η αλγοριθμική θεωρία αριθμών είναι ένας κλάδος της θεωρίας αριθμών, η οποία αποτελεί από μόνη της κλάδο των μαθηματικών. Ασχολείται με το ζήτημα των αποτελεσματικών αλγοριθμικών λύσεων σε αριθμοθεωρητικά ζητήματα.
Οι κύριοι τομείς της αλγοριθμικής θεωρίας αριθμών είναι οι εξής
Για να το κάνουμε αυτό, χρειαζόμαστε άλλες διαδικασίες που επίσης μελετώνται:
Νέα ερευνητικά αποτελέσματα στην αλγοριθμική θεωρία αριθμών παρουσιάζονται στο συνέδριο ANTS (Συμπόσιο για την αλγοριθμική θεωρία αριθμών), το οποίο διεξάγεται κάθε δύο χρόνια από το 1994.
Εφαρμογές
Πέρα της κρυπτογραφίας και της μετα-κβαντικής κρυπτογραφίας, χρησιμοποιείται επίσης για τη μελέτη εικασιών και ανοικτών προβλημάτων στη θεωρία αριθμών, συμπεριλαμβανομένης της υπόθεσης Ρίμαν, την εικασία Μπέρτς και Σουίνερτον-Ντάιερ, την εικασία ABC, την εικασία της αρθρωτότητας, την εικασία Σάτο-Τάτε και ρητές πτυχές του προγράμματος Λάνγκλαντς.
Παραπομπές
Κατηγορία:Αλγεβρική θεωρία αριθμών Κατηγορία:Περιοχές των μαθηματικών Κατηγορία:Φιλοσοφία των μαθηματικών Κατηγορία:Ιστορία των Μαθηματικών
Κέδρος Σοφάδων Καρδίτσας
Ο Κέδρος Σοφάδων είναι είναι οικισμός της Θεσσαλίας στην Περιφερειακή Ενότητα Καρδίτσας.
Γεωγραφικά στοιχεία
Ο Κέδρος βρίσκεται στον επαρχιακό οδικό άξονα Καρδίτσας - Σμοκόβου, δύο χιλιόμετρα μετά τη διασταύρωση για Λουτρό. Απέχει 23 χιλιόμετρα από την πόλη της Καρδίτσας. Το χωριό είναι χτισμένο κάτω από την σκεπή του "Κατάχλωρου" σε υψόμετρο 176 μέτρα και είναι γεμάτο από πλατάνια και κέδρους. Δίπλα από το χωριό ρέει ο ποταμός Ονόχωνος ή Σοφαδίτης, από τις πηγές του οποίου δημιουργήθηκε η τεχνητή Λίμνη Σμοκόβου, ζωοδότης της περιοχής αλλά και όλης της διαδρομής μέχρι να βρει τον Πηνειό ποταμό.
Οι κάτοικοι ασχολούνται με τη γεωργία και την κτηνοτροφία. Καλλιεργούνται κυρίως βαμβάκι, σιτάρι, καλαμπόκι, τριφύλλι και οπωρολαχανικά.
Διοικητικά στοιχεία
Αναφέρεται επίσημα, μετά την ένωση της Θεσσαλίας, με την παλιά του ονομασία, από την εποχή της Τουρκοκρατίας, ως Χαλαμπρέζι το 1883 στο ΦΕΚ 126Α - 02/04/1883 όταν προσαρτήθηκε στον τότε δήμο Ταμασίου. Το 1912 με το ΦΕΚ 261Α - 31/08/1912 αποσπάσθηκε από τον δήμο και ορίστηκε έδρα της ομώνυμης νεοϊδρυθείσας κοινότητας ενώ το 1940 μετονομάστηκε σε Κέδρος. Το 1997(και μέχρι το 2010) με το ΦΕΚ 244Α - 04/12/1997 ορίστηκε έδρα του δήμου Μενελαΐδας. Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί την κοινότητα Κέδρου που υπάγεται στη δημοτική ενότητα Μενελαΐδας του δήμου Σοφάδων και σύμφωνα με την απογραφή του 2011 έχει 682 κατοίκους ενώ το 1981 και το 1991 είχε 1.010 και 1.017 αντίστοιχα.
Φωτογραφία
μικρογραφία|736x736px|Πανοραμική άποψη του Κέδρου|κέντρο
Σημείωση
Στην Περιφερειακή Ενότητα Καρδίτσας και τον Δήμο Λίμνης Πλαστήρα υπάρχει ο συνώνυμος οικισμός Κέδρος.
Παραπομπές
Κατηγορία:Χωριά του νομού Καρδίτσας Κατηγορία:Δήμος Σοφάδων
Κορράδος Γ΄ ο Ερυθρός
O Κορράδος Δ΄ ο ερυθρός, πολων. Konrad III Rudy (1447/8 - 28 Οκτωβρίου 1503) από τον Οίκο των Πιαστ ήταν δούκας της Βαρσοβίας, Τσερσκ, Λιφ, Νουρ, Βόμζα, Τσιεχάνουφ, Ρούζαν, Ζακρότσιμ και Βισζόγκουντ (1454-71) μαζί με τους αδελφούς του), δούκας τού Πουότσκ, Βίζνα, Πουόνσκ, Ζάφκσε (1462-71) και μετά από τη διαίρεση των πατρικών κτήσεων το 1471 κυβερνήτης τού Τσερσκ, Λιφ (1471-), Βιζόγκρουντ (1474-89, 95-), Ζακρότσιμ (1484-), Νουρ (1488-), Βαρσοβίας (1489-).
Βιογραφία
Ήταν ο πρώτος (επιζήσας) γιος τού Μπολέσλαφ Δ΄ δούκα της Βαρσοβίας και της Βαρβάρας των Γκεντιμινιδών, κόρης τού Αλεξάντρ (γιου τού Βλαντίμιρ μεγάλου δούκα της Λιθουανίας).
Το 1454 απεβίωσε ο πατέρας του και ο Κορράδος Γ΄ με τους τρεις μικρότερους αδελφούς του τέθηκε υπό την κηδεμονία της μητέρας του Βαρβάρας και τού Πάβελ Γκιζύτσκι επισκόπου τού Πουότσκ. Αυτό έληξε το 1462, όταν ο Κορράδος Γ΄ ενηλικιώθηκε και ανέλαβε την επιτροπεία των αδελφών του.
Οικογένεια
Νυμφεύτηκε πρώτα το 1468-70 τη Μαγδαληνή, κόρη τού Στανίσλαβ Στάβροτ, πολίτη της Κρακοβίας, μάλλον τού Στανίσλαβ Σταβίσυν, ζυθοποιού που αναφέρεται στα Χρονικά τού 15ου αι. Ίσως πιο πριν να ήταν ερωμένη του· ένεκα της χαμηλής καταγωγής ο γάμος θεωρήθηκε μοργανατικός. Δεν απέκτησαν απογόνους και η Μαγδαληνή απεβίωσε το 1476/7.
Το 1477 ο Κορράδος Γ΄ έκανε δεύτερο γάμο με την πολίτη Αλεξία. Το 1493 αυτή απεβίωσε (ή ο Κορράδος Γ΄ την αποκήρυξε).
Ο Κορράδος Γ΄ το 1496/7 έκανε τρίτο γάμο με την Άννα Ραντζίβιου, κόρη τού Μικαλόιους Ραντβίλα βοεβόδα τού Βίλνιους και μεγάλου Καγκελαρίου της Λιθουανίας. Είχε τέκνα:
Από την μη νόμιμη σχέση του με την Ντορότα Κοζλόβα Ακσαμίτοβνα είχε δύο φυσικά τέκνα:
Από την ερωμένη του Άννα Λόσκα, ίσως ευγενή, είχε δύο μη νόμιμα τέκνα:
Πηγές
Κατηγορία:Οίκος των Πιαστ
Βαλκανική Λίγκα Καλαθοσφαίρισης
Η Βαλκανική Λίγκα (Balkan International Basketball League, BIBL) είναι διεθνής διοργάνωση καλαθοσφαίρισης που ιδρύθηκε το 2008. Συμμετέχουν σ’ αυτή ομάδες από τη Βουλγαρία, τη Ρουμανία, τη Βοσνία-Ερζεγοβίνη, τη Βόρεια Μακεδονία, το Μαυροβούνιο, την Κροατία, τη Σερβία ενώ από την σεζόν 2011-12 συμμετέχουν και ομάδες από το Ισραήλ, αν και η χώρα αυτή δεν σχετίζεται με τα Βαλκάνια. Την σεζόν 2012-2013 συμμετείχε στη λίγκα και ομάδα από την Ελλάδα, η ομάδα της Καβάλας.
Σκοπός της ίδρυσης της Λίγκας ήταν να δοθεί η δυνατότητα σε ομάδες που δεν είχαν εξασφαλίσει την συμμετοχή τους σε κάποια ευρωπαϊκή διοργάνωση, να συμμετάσχουν σε μία διεθνή διοργάνωση και παράλληλα να μην επιβαρυνθούν με το κόστος μεγάλων μετακινήσεων.
Εξωτερικοί σύνδεσμοι
Κατηγορία:Διεθνείς διασυλλογικές διοργανώσεις καλαθοσφαίρισης Κατηγορία:Διοργανώσεις καλαθοσφαίρισης στην Ευρώπη Κατηγορία:Διοργανώσεις καλαθοσφαίρισης ανδρών Κατηγορία:Αθλητισμός στα Βαλκάνια Κατηγορία:Πολυεθνικά επαγγελματικά αθλητικά πρωταθλήματα
Το ποντικάκι
Το ποντικάκι είναι μια ελληνική ταινία δράσης του 1954, σε παραγωγή Ανζερβός και σε σκηνοθεσία Νίκου Τσιφόρου και Γιώργου Ασημακόπουλου, με τους ίδιους να γράφουν και το σενάριο.
Πλοκή
Ο Λουκής, μετά από μια επιτυχημένη διάρρηξη θα καταφέρει να ξεφύγει από την αστυνομία, χάρη στη νεαρή ανθοπώλιδα Κρινούλα, που του συστήνεται ως "Ποντικάκι". Θα την πάρει μαζί του στο κρησφύγετό του, όπου μένει με τον Βαγγέλη, τη Χριστίνα και τον αρχηγό της συμμορίας, τον Κώστα. Ο Λουκής θα θελήσει να επανέλθει στον τίμιο δρόμο και θα νοικιάσει ένα δωμάτιο. Θα προσπαθήσει να ξαναρχίσει τη ζωή του μαζί με το Ποντικάκι. Το ίδιο θα κάνει και ο Πέτρος. Ο Κώστας όμως δεν είναι διατεθειμένος να δεχθεί τόσο εύκολα την διάλυση της ομάδας του.
Παραγωγή
Η ταινία θεωρείται σταθμός για τον ελληνικό κινηματογράφο, διότι είναι η πρώτη αστυνομική ταινία που γυρίστηκε στην Ελλάδα, καθώς και το ντεμπούτο της Αλίκης Βουγιουκλάκη, αλλά και της Ρίκας Διαλυνά. Είναι κάτι πρωτόγνωρο για εκείνη την εποχή. Ο ρόλος της Κρινούλας είχε προταθεί στην Έλλη Λαμπέτη, η οποία τον είχε απορρίψει.
Η Βουγιουκλάκη θυμάται στο βιβλίο Εδώ Αλίκη των εκδόσεων Ίκαρος: Ήμουν τόσο άπραγη από κινηματογράφο, ώστε κοίταζα διαρκώς τον φακό, λες και ήταν να βγάλω φωτογραφία για ταυτότητα. Και δεν μπορώ να καταλάβω πώς ο σκηνοθέτης και ο παραγωγός έμειναν ικανοποιημένοι από το «δοκιμαστικό» μου και μου έδωσαν το ρόλο.
Η δουλειά στον κινηματογράφο-κομματιαστή και ασύνδετη-μου φαινόταν ακατανόητη, μ’ όλη την πατρική καλοσύνη που μου έδειξε ο κ. Τσιφόρος. Και όταν είδα τον εαυτό μου στην οθόνη, έφριξα. Δεν «μου άρεσα» διόλου μα διόλου. Και καθώς ούτε και το φιλμ είχε σπουδαία επιτυχία είπα: «Τελείωσε, δεν κάνω για τον κινηματογράφο, δεν θα ξαναπαίξω ποτέ σε ταινία». Το ποντικάκι κυκλοφόρησε στις κινηματογραφικές αίθουσες στις 15 Φεβρουαρίου 1954. Κόβοντας 32.558 εισιτήρια, κατατάχθηκε στην 15η θέση ανάμεσα σε 21 ταινίες της ίδιας σεζόν. Κυκλοφόρησε και με τη μορφή DVD στις 30 Ιανουαρίου 2003.
Κριτικές
«Το Ποντικάκι είναι μια ευχάριστη ταινία στην οποία το αισθηματικό στοιχείο πλέκεται με την αστυνομική πλοκή... Οι ερμηνευτές του (ιδιαίτερα η Αλίκη Βουγιουκλάκη και ο Γιώργος Λευτεριώτης) έχουν αλήθεια στο παίξιμό τους...» (εφημερίδα Απογευματινή).
Ειδικότερα για την Αλίκη Βουγιουκλάκη στο κινηματογραφικό της ντεμπούτο:"«Από το 'Ποντικάκι', στην 'Κατάσκοπο Νέλη', για 42 χρονια σημάδεψε τη ζωη των θεατών που είδαν τις ταινίες της ... 'Το ποντικάκι', που σκηνοθέτησε ο Νίκος Τσιφόρος από δικό του σενάριο (σε συνεργασία με τον Γ. Ασημακόπουλο), η Αλίκη ηταν πρωταγωνίστρια. Στην ταινία ερμήνευε μια ανήλικη κλέφτρα, ένα αφελές, τσαχπίνικο, αξιαγάπητο όμως και γλυκό -με μαύρα ακόμη μαλλιά- ποντικάκι, που τη συμπονούσε ο αστυφύλακας που τη συλλάμβανε και προσπαθούσε να την επαναφέρει στον ίσιο δρόμο». Από άρθρο του Νίνου Φενέκ Μικελίδη Αντίο, ωραία μου γατούλα"
Παραπομπές
Κατηγορία:Ελληνικές ταινίες Κατηγορία:Ταινίες του 1954 Κατηγορία:Ελληνόφωνες ταινίες Κατηγορία:Ελληνικές ταινίες δράσης Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Νίκου Τσιφόρου Κατηγορία:Σενάρια του Νίκου Τσιφόρου Κατηγορία:Ταινίες με μουσική σύνθεση Αργύρη Κουνάδη Κατηγορία:Ταινίες παραγωγής Ανζερβός Κατηγορία:Ελληνικές θρίλερ ταινίες Κατηγορία:Ελληνικές ασπρόμαυρες ταινίες Κατηγορία:Ελληνικές αστυνομικές ταινίες Κατηγορία:Ταινίες γυρισμένες στην Ελλάδα
Κατηγορία:Ταινίες γυρισμένες στην Αθήνα
555
Η τρέχουσα σελίδα αφορά το έτος 555 κατά το Γρηγοριανό ημερολόγιο
Μολίονας
Στην ελληνική μυθολογία με το όνομα Μολίονας (Μολίων) είναι γνωστός ένας από τους Τρώες που έλαβαν μέρος στον Τρωικό Πόλέμο. Ο Μολίονας ήταν ηνίοχος του Θυμβραίου και αναφέρεται στην Ιλιάδα (ραψωδία Λ, στίχος 322). Δεν πρέπει να συγχέεται με τους επίσης αναφερόμενους στο ίδιο έπος δίδυμους αδελφούς Μολίονες, που δεν έλαβαν μέρος στον Τρωικό Πόλεμο.
Πηγές
Μολιονας
Zelda II: The Adventure of Link
Το Zelda II: The Adventure of Link είναι ένα action role-playing βίντεοπαιχνίδι με στοιχεία παιχνιδιού πλατφόρμας. Το δεύτερο παιχνίδι στην σειρά The Legend of Zelda αναπτύθηκε και δημοσιευθηκε από την Nintendo για το Family Computer Disk System στις 14 Ιανουαρίου του 1987. Το Παιχνίδι βγήκε σε λιγότερο από εναν χρόνο μετα από την ιαπωνική ημερομηνία και 7 μήνες μετά την αμερικάνικη ημερομηνία έκοδησης του πρώτου The Legend of Zelda (βιντεοπαιχνίδι). To Zelda II βγήκε στην αμερική και στην ευρώπη για το Nintendo Entertainment System στο δεύτερο μισό του 1988, σχεδόν 2 χρόνια μετά την ημερομηνία εκδοσής του στην Ιαπωία.